# **DECIZIA ETAPEI DE ÎNCADRARE**

## Nr. număr din zz.ll.aaaa

DRAFT

Ca urmare a solicitării de emitere a acordului de mediu adresate de **consiliul judetean salaj**, cu sediul în Str. P-ta 1 Decembrie 1918, Nr. 12, Zalău , Judetul Sălaj, ...., înregistrată la APM Salaj cu nr. 5265/09.11.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 25.09.2017, că proiectul **Influența construirii sălii de sport asupra terenului de fundare , Municipiul Zalău, str. Salcâmilor, nr. 1** propus a fi amplasat în mun. Zalău, str. Salcâmilor nr. 1, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 **a.** proiectul se încadrează în prevederile Hotărârii Guvernului nr. 445/2009, anexa nr. anexa nr. 2, la pct 10, lit. a şi pct. 13, lit.a

 **b.** Caracteristicile proiectului.

b1) mărimea proiectului: - Amplasamentul este situat în intravilanul localității Zalău, strada Salcâmilor, nr 1, județul Sălaj. In incinta amplasamentului studiat funcționează campusul școlar al Scolii Profesionale Meseșul Zalău care este compus din :

• Doua clădiri ce aparțin Universității Tehnice (Extensie universitara Zalău)cu regim de înălțime P+E si P+2E, amplasate in zona de acces dinspre strada Salcâmilor.

• Clădire cămin sportivi, construcție cu regim de înălțime P+3E, construcția cea mai apropiata de sala de sport propusa, situata in nordul amplasamentului salii de sport.

• Clădire Cantina- Construcție cu regim de înălțime P+E, situata in partea vestica al amplasamentului propus pentru sala de sport.

• Construcție centrala termica cu regim de înălțime P+E, situata in proximitatea construcției cantina.

• Construcție teren de sport acoperit, regim de înălțime parter.

Clădirile menționate mai sus sunt dispuse perimetral zonei propuse pentru sistematizare si amenajare;

Se vor amenaja si asfalta platformele pietonale, carosabile si accidental carosabile cuprinse intre care zoana de acces dinspre strada Salcâmilor si amplasamentul noii săli de sport. Se vor realiza alei pietonale noi cu ajutorul cărora se dorește o utilizare adecvata a spatiilor verzi care se vor amenaja in zona intre terenul de sport si construcția căminului de sportivi. In cadrul platformei amenajate in apropierea zonei de acces se vor asigura un număr de 32 de locuri de parcări autoturisme si doua locuri pentru parcare pentru autocare.

Pentru amenajarea taluzului se va folosi o protecție anti-eroziunile cu geo rețele din HDPE cu înălțimea de 10cm, pentru fixarea solului in vederea însămânțării. Prin consolidarea versantului cu zidul de sprijin propus si prin amenajarea taluzului împotriva eroziunii ternului, nu va mai exista riscul de alunecare de teren dinspre cantina înspre sala de sport propusa.

Prin amenajarea propusa se vor realiza următoarele suprafețe si cantități principale:

• Platforme amenajate pietonale si carosabile S= 2380 mp.– strat uzura BA16;

• Platforma macadam cilindrat S=635 mp;

• Suprafața sistematizata pentru construcție sala sport S=1650 mp;

• Lungime împrejmuire propusa: S=553.60 mp

• Lungime zid de sprijin: S=61.40 mp

• Gradena (structura metalica) Sc=75.70 mp

• Spatii verzi: - însămânțare teren cu gazon S=1680 mp;

S .= 18.340,00 mp. (supr. totală teren)

-POT existent 24,76

-CUT existent 0,476

- Suprafața construită pe amplasament Sc. = 4.541,00 mp.

- Suprafața desfășurată pe amplasament Sd. = 8.734,00 mp.

 **Alimentarea cu apa:**

 Apa potabila va fi asigurata prin rețeaua existentă pe amplasament.

**Evacuarea apelor uzate:**

Apele uzate se vor evacua prin rețeaua existentă de canalizare

Încălzirea spaţiilor : centrala termica pe combustibil gazos .

b2) cumularea cu alte proiecte: - nu este cazul;

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

 b4) evacuarea apele uzate:

-apele menajere: – nu este cazul .

-apele tehnologice: - nu este cazul .

- apele pluviale,   vor fi evacuate în canalizarea pluvială a localitatii.

b5) producţia de deşeuri: conform Legii nr. 211/2011 (r1) cu modificările ulterioare privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați; nu sunt necesare lucrări pentru organizarea de şantier;

 b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

 b7) riscul de accident, ţinându-se seama în special de substanţele şi tehnologiile utilizate: - nu este cazul.

**c.** Localizarea proiectului: Mun Zalău , str. Salcâmilor, nr. 1 jud. Sălaj;

c1) utilizarea existentă a terenului: conform certificatului de urbanism nr. 936/25.07.2017 emis de Primăria Municipiului Zalău ;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

**d.** Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

a) Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b) În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.

c) Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.

d) Respectarea prevederilor actelor/avizelor emise de alte autorităţi pentru prezentul proiect.

e) Realizarea reţelelor de canalizare etanşe pentru a preveni poluarea solului şi a pânzei freatice.

f) Respectarea prevederilor Ord nr. 119/2014, pentru aprobarea Normelor de igienă şi sănătate publică privind mediul de viaţă al populaţiei

g) Interzicerea depozitării direct pe sol a deşeurilor sau a materialelor cu pericol de poluare.

h) Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

 Prezentul act nu exonerează de răspundere titularul , proiectantul și /sau constructorul în cazul procedurii unor accidente în timpul execuției lucrărilor sau exploatării acestora.

 La şedinţa CAT din data de 25.09.2017 au fost solicitate următoarele acte/avize:

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Dr. ing. Aurica Grec**

 **Şef Serviciu Avize, Acorduri, Autorizații,**

 ing. Gizella Balint

**Întocmit,**

ing. Filomela Pop